พิกัด ริมถนนเส้นอ.บ้านนา-อ.วิหารแดง
ถ้ามาจากนครนายกเลยศาลเจ้าพ่อบ้านพริกไป ไม่ไกลร้านอยู่ทางซ้าย มีที่จอดรถในลานข้างร้าน มีป้ายบอกทางทั้ง 2 ฝั่ง

ไปเที่ยวถึงนครนายกมาหิวระหว่างทางกลับบ้าน เห็นป้ายร้านน่าสนใจเลยแวะลองสักหน่อย
จอดรถเสร็จเดินเข้าไปผ่านมุมทำอาหารด้านหน้า ไปนั่งใต้ถุนบ้านสักพักทางร้านยกโต๊ะมาตั้งที่ลานด้านนอกเหลืออยู่โต๊ะเดียวด้านในสุด

เมนูที่สั่ง
-สเต็กหมู ราคา 69 บาท ได้หมูบางๆ เล็กๆ  2 ชิ้น ไส้กรอก 1 ชิ้น ขนมปัง 1 แผ่นแบบไม่มีขอบนุ่มดี เป็นขนมปังเปล่า สลัดน้ำราดกำลังดีไม่เลี่ยนเกิน เฟรนฟรายซ์แข็ง ไม่ร้อน บางชิ้นเละๆ
-สเต็กปลา ราคา 69 บาท ใช้ปลาดอลลี่ทอดกรอบ เนื้อปลายุ่ยๆ เละๆ เครื่องเหมือนสเต็กหมู
-มักกะโรนีผัดกุ้ง ราคา 80 บาท เส้นไม่เละ ลวกสุกกำลังดี ใส่กุ้งตัวเล็กมา 4 ตัว ซอสเข้มข้น รสชาติเฉยๆ นะทานได้
-สเต็กหมูน้ำจิ้มแจ่ว ราคา 69 บาท น้ำจิ้มใส่ข้าวคั่วแบบคั่วเอง มาเป็นเม็ดแข็งๆ เลย และมีกลิ่นเหมือนปลาร้า รสเค็มเผ็ดนิดๆ เนื้อหมูติดมัน ส่วนเนื้อแห้งๆ แข็งๆ ไม่ร้อนนะ ได้ปริมาณเยอะกว่าสเต็กหมูนิดนึง

ค่าเสียหายมื้อนี้ไม่มีน้ำนะทางร้านไม่เสิร์ฟน้ำแข็ง เรียกคิดเงินขานรับแต่ไม่เดินมาสักทีจึงเดินไป หน้าร้านเพื่อรอให้คิดเงินแล้วจ่ายตรงนั้นเลย (เริ่มจะมืดกลัวหลานโดนยุงกัดจึงรีบกลับ)
ระหว่างรอคิดเงินได้ยินคำถามขึ้นมาว่าน้ำกี่ขวด ตอบ: ไม่มีค่ะ ถาม:น้ำแข็งกี่แก้ว ตอบ:ไม่มีค่ะ ถาม:อะไรไม่มีน้ำแข็งสักแก้วเลยหรอ ตอบ:ก็ไม่มีน้ำแข็งมาเสิร์ฟสักแก้วนี่คะ จะให้ทานน้ำยังไง ????

ครั้งเดียวพอเนอะ อาจจะอร่อยของแถวนั้น แต่จากปริมาณ รสชาติ การบริการที่ได้รับ กลับมาทานร้านเฟรนไชส์แถวบ้านก็ได้มั้ง